Loengupidajateks on nii rahvusvaheliselt tunnustatud lastepatoloogia-eksperdid kui ka kohalikud erialaspetsialistid. Sel aastal astusid üles suurepärased lektorid prof Kurt Benirschke (platsenta patoloogia), prof David Parham (lapseea kasvajad), prof  Raj Kapur (neuro- ja gastrointestinaalpatoloogia) Ameerikast, dr Michael Ashworth (südame- kopsupatoloogia) Inglismaalt ning dr Helen Wainwright (loote- ja platsenta patoloogia) Lõuna-Aafrikast. Kursusel osalemise aluseks on vähemalt üheaastane kogemus lastepatoloogia alal ning kuna kursusel osalejate arv on piiratud (45-55 lastepatoloogiaga tegelevat patoloogi üle kogu maailma), on kursusel osalemiseks kujunenud märkimisväärne ootejärjekord.